RIALACHÁN CUR CHUN FEIDHME (AE) 2022/502 ÓN gCOIMISIÚN

an 29 Márta 2022

lena leasaítear Rialachán Cur Chun Feidhme (AE) Uimh. 1321/2013 maidir le hainm shealbhóir an údaraithe le haghaidh an táirge phríomhúil um blastán deataigh “Scansmoke PB 1110”

(Téacs atá ábhartha maidir le LEE)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (CE) Uimh. 2065/2003 ó Pharlaimint na hEorpa agus ón gComhairle an 10 Samhain 2003 maidir le blastáin deataigh a úsáidtear nó a bheartaítear a úsáid i mbianna nó ar bhianna (1), agus go háirithe Airteagal 11 de,

De bharr an mhéid seo a leanas:

(1) An 1 Deireadh Fómhair 2021, chuir Azelis Denmark A/S (“an t-iarratasóir”) iarratas isteach i gcomhréir le hAirteagal 11(1) de Rialachán (CE) Uimh. 2065/2003, ag iarraidh athrú a dhéanamh ar ainm shealbhóir an údaraithe le haghaidh an táirge phríomhúil um blastán “Scansmoke PB 1110”, mar a leagtar amach i Rialachán Cur Chun Feidhme (AE) Uimh. 1321/2013 ón gCoimisiún (2).

(2) San iarratas, luaigh an t-iarratasóir go raibh an t-údarú le haghaidh an táirge phríomhúil um blastán deataigh “Scansmoke PB 1110” le haistriú chuig proFagus GmbH. Mar thacaíocht lena ráiteas, sholáthair an t-iarratasóir an comhaontú aistrithe a thug sé i gcrích le proFagus GmbH maidir leis an táirge príomhúil um blastán deataigh “Scansmoke PB 1110”.

(3) Is athrú glan riaracháin é an t-athrú atá beartaithe ar shealbhóir an údaraithe agus ní dhéanfar measúnú úr ar an mbreiseán lena mbaineann.

(4) Dá bhrí sin, ba cheart Rialachán Cur Chun Feidhme (AE) Uimh. 1321/2013 a leasú dá réir.

(5) D’fhonn aistriú rianúil a áirithiú, is iomchuí a fhoráil go bhféadfar leanúint den táirge príomhúil um blastán deataigh “Scansmoke PB 1110”, chomh maith le blastáin deataigh a fhaightear uathu agus bianna ina bhfuil siad, a chomhlíonann na rialacha atá i bhfeidhm roimh dháta theacht i bhfeidhm an Rialacháin seo, a chur ar an margadh agus a úsáid go dtí go mbeidh na stoic atá ann cheana ídithe.

(6) Na bearta dá bhforáiltear sa Rialachán seo, is bearta iad atá i gcomhréir leis an tuairim ón mBuanchoiste um Plandaí, Ainmhithe, Bia agus Beatha,

TAR ÉIS AN RIALACHÁN SEO A GHLACADH:

Airteagal 1 Leasuithe ar Rialachán Cur Chun Feidhme (AE) Uimh. 1321/2013 Sa tábla san Iarscríbhinn a ghabhann le Rialachán Cur Chun Feidhme (AE) Uimh. 1321/2013, leasaítear an iontráil ar an táirge príomhúil um blastán deataigh “Scansmoke PB 1110” mar a leanas: (1) sa tríú sraith, “Ainm shealbhóir an údaraithe”, cuirtear na focail “proFagus GmbH” in ionad na bhfocal “Azelis Denmark A/S”; (2) sa cheathrú sraith, “Seoladh shealbhóir an údaraithe”, cuirtear na focail “Uslarer Str. 30, 37194 Bodenfelde, An Ghearmáin” in ionad na bhfocal “Lundtoftegaardsvej 95, 2800 Lyngby, An Danmhairg”.

Airteagal 2 Bearta idirthréimhseacha An táirge príomhúil um blastán deataigh “Scansmoke PB 1110” mar a leagtar amach san Iarscríbhinn a ghabhann le Rialachán Cur Chun Feidhme (AE) Uimh. 1321/2013, chomh maith le blastáin deataigh a dhíorthaítear as sin agus bianna ina bhfuil an táirge príomhúil um blastán deataigh nó na blastáin deataigh a dhíorthaítear astu, a tháirgtear agus a lipéadaítear roimh an 19 Aibreán 2022 i gcomhréir leis na rialacha is infheidhme roimh an 19 Aibreán 2022, féadfar leanúint dá gcur ar an margadh agus dá úsáid go dtí go mbeidh na stoic atá ann cheana ídithe.

Airteagal 3 Teacht i bhfeidhm Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 29 Márta 2022. Thar ceann an Choimisiúin An tUachtarán Ursula VON DER LEYEN

(1) IO L 309, 26.11.2003, lch. 1.

(2) Rialachán Cur Chun Feidhme (AE) Uimh. 1321/2013 ón gCoimisiún an 10 Nollaig 2013 lena mbunaítear liosta an Aontais de tháirgí príomhúla um blastán deataigh údaraithe atá le húsáid mar tháirgí den sórt sin i mbianna nó ar bhianna agus/nó chun blastáin deataigh díorthaithe a tháirgeadh (IO L 333, 12.12.2013, lch. 54).